बदला लेने के लिए बेताब होगी टीम इंडिया : कुक  
कुक का कहना है कि महेंद्र सिंह धोनी की टीम को अगले महीने उन्हीं की सरजमीं पर वनडे श्रृंखला में हराना काफी मुश्किल होगा।
इंग्लैंड ने भले ही घरेलू श्रृंखला के दौरान क्रिकेट के तीनों प्रारूपों में भारत को करारी मात दी हो लेकिन एकदिवसीय कप्तान एलिस्टर कुक का कहना है कि महेंद्र सिंह धोनी की टीम को अगले महीने उन्हीं की सरजमीं पर वनडे श्रृंखला में हराना काफी मुश्किल होगा। कुक ने कहा कि भारतीय टीम इंग्लैंड से हार का बदला लेने के लिए बेताब होगी।  उन्होंने कहा, जाहिर तौर पर वहां (भारत में जीतना) मुश्किल होगी। उन्हें खुद को साबित करना है और परिस्थितियां निश्चित रूप से उनकी मददगार होगीं। मुझे इस बात पर शक है कि हम खेलने वाले विकेट पर ज्यादा हरी घास देख पाएंगे।   उन्होंने से कहा, वे अपने देश में विश्व चैंपियन हैं और बदला लेने के लिए बेताब होंगे। अब यह हमारे ऊपर है कि हम परिस्थितियों से कैसे निबटते हैं और हम कैसे खेलते हैं? अच्छे खिलाड़ी परिस्थितियों के अनुकूल होकर खेलते हैं। हमारे पास ऐसे खिलाड़ी हैं जो इंग्लैंड की जर्सी में भारत में कभी नहीं खेले हैं। कुक ने कहा, सीखने के लिए काफी कुछ होगा लेकिन वे इससे सामंजस्य बिठा लेंगे।